Bejelentők védelme a munkahelyen a Visegrádi Csoport országaiban, Franciaországban és Szlovéniában - módosítási javaslatok (Wydawnictwo Uniwersytetu Łódzkiego, 2021)
A monográfia nemzetközi jogi szakértői csoport által, a Nemzetközi Visegrádi Alapból finanszírozott "Bejelentők védelme a munkahelyen a Visegrádi Csoport országaiban, Franciaországban és Szlovéniában (WhistlePro)" témájú Visegrádi Grant (21930021 sz.) keretében lefolytatott kutatások eredményét mutatja be. A projekt fő célja az volt, hogy megvizsgálja a bejelentők védelmének jogi szabályozását a tanulmány által érintett országok vállalataira és más magánés közintézményekre vonatkozóan, majd felhívja a figyelmet a bejelentők védelméről szóló, 2019.
október 23-i 2019/1937/EU irányelv nemzeti jogba való átültetésével kapcsolatos problémákra és azok megoldására jogi javaslatokat tegyen.A kiadvány többek között tartalmazza azon ügyek körének elemzését, amelyek a bejelentés tárgyát képezhetik, illetve a bejelentőnek minősíthető és a jogsértés bejelentése révén védelemben részesülő személyeknek, valamint a bejelentővel való kapcsolatuk révén védett egyéb szervezeteknek, a bejelentés belső és külső eljárásainak és csatornáinak, a bejelentők tevékenységének támogatására és a bejelentők védelmére szolgáló jogi eszközöknek, az információk nyilvánosságra hozatala miatti megtorlással szembeni védelmüknek, az említett tevékenységek bizalmas jellege biztosításának,
a megtorlással kapcsolatos jogi felelősségnek és a bejelentőkkel szembeni kötelezettségek megsértésének elemzését.A fenti kutatást a Łódz-i Egyetem Jogi és Közigazgatási Kara koordinálta a prágai Károly Egyetemmel, a Károli Gáspár Református Egyetemmel, a Maribori Egyetemmel, a Tours-i Egyetemmel és a Trnava-i Egyetemmel együttműködve, valamint más kutatóközpontok, közintézmények, szociális partnerek, civil szervezetek, vállalkozások és jogalkalmazók képviselőinek részvételével.A projekt keretében végzett kutatások teljes körét a Łódz-i Egyetem Kiadója gondozásában megjelent "Towards a Better Protection of Workplace Whistleblowers in the Visegrad Countries, France and Slovenia" című kötetben találhatja meg az érdeklődő olvasó.A kiadvány mindazoknak szól, akik érdeklődnek a munkahelyi bejelentők jogi helyzetének javítását célzó törekvések iránt